་ཛཿ བཛྲ་པཱ་ཤ་ཧཱུྃ། བཛྲ་སྥོ་ཊ་
བཾ། བཛྲ་གྷཎྜེ་ཧོཿ ཞེས་བརྗོད་པས་རང་དང་གཉིས་སུ་མེད་པར་བསྟིམ་མོ། །སླར་
-658-

རྡོ་རྗེ་རྣམ་པར་འཇོམས་པའི་སྒྲུབ་སྐོར་བྱབ་སྲུང་སྦྱིན་སྲེག་དང་བཅས་པ།
ཡང་ཧཱུྃ་ལས་འོད་འཕྲོས་པས་དབང་གི་ལྷ་དེ་བཞིན་གཤེགས་པ་རིགས་ལྔ་འཁོར་དང་
བཅས་པ་སྤྱན་དྲངས་ནས། མཆོད་པ་རྣམས་ཀྱིས་མཆོད་ལ། ཨོཾ་སརྦ་ཏ་ཐཱ་ག་ཏ་
ཨ་བྷི་ཥིཉྩ་ཏུ་མཱཾ། ཞེས་གསོལ་བ་བཏབ་པས་སངས་རྒྱས་རྣམས་ཀྱིས། ཇི་ལྟར་
བལྟམས་པ་ཙམ་གྱིས་ནི། །ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་ཡི་ཆུ་ནི་དག་
པ་ཡིས། ། དེ་བཞིན་བདག་གིས་ཁྲུས་བགྱིའོ། །ཨོཾ་སརྦ་ཏ་ཐཱ་ག་ཨ་བྷི་ཥེ་ཀ་ཏ་ས་མ་
ཡ་ཤྲི་ཧཱུྃ། ཞེས་གསུང་ཞིང་། བུམ་པའི་ཆུས་སྤྱི་བོ་ནས་དབང་བསྐུར་བས། ལུས་
ངག་ཡིད་གསུམ་གྱི་དྲི་མ་སྦྱངས་ནས། ཆུ་ལྷག་མ་ཡར་ལུད་པས་རྡོ་རྗེ་སེམས་དཔས་
དབུར་བརྒྱན་པར་བསམ་མོ། །དེ་ནས་མཆོད་ཡོན་ལ་སོགས་པས་མཆོད་ནས།
ཐུགས་ཀར་སྣ་ཚོགས་རྡོ་རྗེའི་ལྟེ་བའི་ནང་དུ་ཧཱུྃ་གི་མཐར་མར་སྔགས་ཀྱི་ཕྲེང་བས་
བསྐོར་བར་དམིགས་ལ་བཟླས་པ་བྱའོ། །དེའང་འདི་སྐད་བདག་གིས་ཐོས་པ་
ནས། རབ་ཏུ་སྨྲས་སོའི་བར་གྱིས་ལྷ་དང་སྔགས་ཀྱི་ཆེ་བ་དྲན་པར་བྱས་ནས། སྔགས་
ཀྱི་དངོས་གཞི་ཅི་ནུས་པ་བཟླས་ལ། སྡིག་པ་ཐམས་ཅད་སྦྱང་བྱས་ནས། །ཞེས་པ་
ནས། ཁྲུས་གྱིས་ཤིག །ཅེས་པའི་བར་གྱིས་ཆོ་ག་དང་ཕན་ཡོན་དྲན་པར་བྱ་ཞིང་།
ལན་གཅིག་བརྗོད་དེ། དེ་ནས་རང་གི་ཡེ་ཤེས་པ་ཕྱེ་ནས། མཆོད་ཅིང་བཟོད་པར་
གསོལ་ཏེ་གཤེགས་སུ་གསོལ་ལོ། །མཐར་དགེ་བའི་རྩ་བ་རྫོགས་པའི་སངས་རྒྱས་སུ་
བསྔོ་ཞིང་། སྤྱོད་ལམ་ཐམས་ཅད་དམ་ཚིག་པའི་ང་རྒྱལ་གྱིས་སྤྱད་དོ། །ཚུལ་འདིས་
ཐུན་གཉིས་སམ་བཞི་ལ་སོགས་པར་བསྒོམ་བཟླས་བྱའོ། །བསྙེན་པའི་ཚད་ནི་འབུམ་
ཕྲག་བཞིའོ། །གཉིས་པ་བུམ་པའི་ཆོ་ག་ནི། གསེར་རམ་དངུལ་ལས་བྱས་པའི་བུམ་
པ་མཚན་ཉིད་དང་ལྡན་པའི་ནང་དུ་ཆུ་གཙང་མ་དང༌། ནོར་བུ་ཡུངས་ཀར་དཱུར་
བ་དང་། །རིན་ཆེན་རྨ་མེད་ཙནྡན་བཅས། །ཤེལ་དང་རྡོ་རྗེ་མེ་ཏོག་དང་། །ཞེས་
འབྱུང་བའི་བཅུད་རྣམས་བཅུག་ནས་མཎྜལ་གྱི་སྟེང་དུ་པདྨ་འདབ་མ་བརྒྱད་བྲིས་
659

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
པའི་དབུས་སུ་མེ་ཏོག་ཚོམ་བུ་བཀོད་པའི་སྟེང་དུ་བཞག་གོ། ། དེའི་སྟེང་དུ་རྡོ་རྗེ་ལ་
གཟུངས་ཐག་བཏགས་པ་བཞག་ནས། ཆུ་གཉིས་སྔོན་དུ་འགྲོ་བའི་མཆོད་པ་ལྔ་
དང་། དཀར་གཏོར་གསུམ་བཤམས་པར་བྱའོ། །དེ་ནས་གོང་དུ་བསྟན་པ་བཞིན་
བདག་བསྐྱེད་བསྒོམས་ལ་བཟླས་པ་དང་མཆོད་བསྟོད་བྱས་ནས། མདུན་གྱི་མཆོད་
པ་རྣམས་བྱིན་གྱིས་བརླབས་ལ། བུམ་པ་ཡང་སྙིང་གི་སྔགས་ཀྱིས་བསངས་ཤིང་། སྭ་
བྷཱ་ཝས་སྦྱངས་ནས། སྟོང་པའི་ངང་ལས་པདྨ་དང་ཟླ་བའི་སྟེང་དུ་ཧཱུྃ་ལས་རིན་པོ་
ཆེའི་བུམ་པ་ལྟོ་བ་ཡངས་ཤིང་མགྲིན་པ་ཕྲ་བ། དཔག་བསམ་གྱི་ཤིང་གིས་ཁ་བརྒྱན་
པ། ལྷའི་གོས་ཀྱི་མགུལ་ཆིངས་དང་ལྡན་པར་གྱུར་པའི་ནང་དུ། པཾ་ལས་པདྨ་རཾ་
ལས་ཉི་མའི་སྟེང་དུ་ཧཱུྃ་ལས་སྣ་ཚོགས་རྡོ་རྗེ་ཧཱུྃ་གིས་མཚན་པ་ལས་རྡོ་རྗེ་རྣམ་པར་
འཇོམས་པ་བསྐྱེད་ནས། སྐུ་གསུང་ཐུགས་བྱིན་གྱིས་བརླབས་ལ།
རང་གིས་སྙིང་
གའི་ཧཱུྃ་ལས་འོད་འཕྲོས་པས་ཡེ་ཤེས་པ་སྤྱན་དྲངས་པར་བསམ་ཞིང༌་། མ་ལུས་སེམས་
ཅན་ཀུན་གྱི་མགོན་གྱུར་ཅིང་། །ལ་སོགས་པའི་མཐར། ཨོཾ་སརྦ་ཏ་ཐཱ་ག་ཏ་བཛྲ་བི་
དཱ་ར་ཎ་ས་པ་རི་ཝཱ་ར། ཨེ་ཧྱ་ཧི། ཞེས་བརྗོད་པས་མདུན་གྱི་གནས་(༣༤༥)སུ་བྱོན་
པར་བསམ་མོ། །དེ་ལ་མཆོད་པ་རྣམས་ཀྱིས་མཆོད་ནས། ཨོཾ་སརྦ་ཏ་ཐཱ་ག་ཏ་བཛྲ་
བི་དཱ་ར་ཎ་ས་པ་རི་ཝཱ་ར་བཛྲ་ཨཾ་ཀུ་ཤ་ཛཿ ལ་སོགས་པས་ཡེ་ཤེས་པ་དང་གཉིས་
སུ་མེད་པར་བསྟིམ་པ་ལ་དབང་བསྐུར་ནས་རིགས་ཀྱི་བདག་པོའི་རྒྱས་གདབ་བོ། །དེ་
ནས་མདུན་དུ་བཤམས་པའི་མཆོད་པ་རྣམས་ཀྱི་མཆོད་ནས། ཅི་ཤེས་པས་བསྟོད་
ལ་འཆད་པར་འགྱུར་བའི་གཏོར་མ་དབུལ་ལོ། །དེ་ནས་བུམ་པའི་ལྷའི་ཐུགས་ཀར་
སྣ་ཚོགས་རྡོ་རྗེའི་ལྟེ་བ་སྟོང་པར་བསྒོམས་པའི་ནང་དུ་བསྒྲུབ་བྱ་དམིགས་ནས། རང་
གི་ཐུགས་ཀ་ནས་སྔགས་ཀྱི་ཕྲེང་བ་གཟུངས་ཐག་ལ་བརྟེན་ནས་སོང་བས། བུམ་པའི་
ལྷའི་རྒྱུད་བསྐུལ་བས། ཐུགས་ཀ་ནས་ཡེ་ཤེས་ཀྱི་བདུད་རྩི་བབས་པས། སྣ་ཚོགས་
-660-

རྡོ་རྗེ་རྣམ་པར་འཇོམས་པའི་སྒྲུབ་སྐོར་བྱབ་སྲུང་སྦྱིན་སྲེག་དང་བཅས་པ།
རྡོ་རྗེའི་ནང་གི་བསྒྲུབ་བྱའི་ལུས་ལ་ཐིམ་པས་ནད་དང་སྡུག་བསྔལ་ཞི་ཞིང་། ཚེ་དང་
འབྱོར་པ་དང་བསོད་ནམས་རྒྱས་པར་བྱས་ནས།
བདུད་རྩིའི་ལྷག་མ་རྣམས་ཀྱིས་
བུམ་པ་གང་བར་བསམས་ལ། ལྷ་དང་སྔགས་ཀྱི་ཆེ་བ་དྲན་པར་བསམ་ཞིང་། ལག་
ན་རྡོ་རྗེས་རབ་ཏུ་སྨྲས་སོའི་བར་ལན་གཅིག་བརྗོད་ལ། གཟུངས་བརྒྱ་རྩ་བརྒྱད་དམ་
ཉི་ཤུ་རྩ་གཅིག །ཡང་ན་གཟུངས་རྫོགས་པ་ཉི་ཤུ་རྩ་གཅིག །ཡང་སྙིང་བརྒྱ་རྩ་
བརྒྱད་བཟླས་པར་བྱའོ། །དེ་ནས་རྒྱལ་པོ་རྟག་ཏུ་ཁྲུས་གྱིས་ཤིག །ཅེས་པའི་བར་
ལན་གཅིག་བརྗོད་ནས་བུམ་པའི་ལྷ་ལ་མཆོད་པ་དང་། བསྟོད་པ་རྣམས་ཀྱིས་བསྟོད་
ལ་བཟོད་པར་གསོལ་ཏེ། ཡེ་ཤེས་པ་གཤེགས་སུ་གསོལ་ནས་དམ་ཚིག་པ་ཞུ་བ་བུམ་
སརྦ་ཙི་ཏ་ཀུ་ལེ་
པའི་ཆུ་དང་གཉིས་སུ་མེད་པར་གྱུར་པར་བསམ་མོ། །དེ་ནས་བུམ་པའི་ཆུ་དེས་བཀྲུ
བ་ལ་སོགས་པ་རང་གཞན་གྱི་དོན་དུ་བྱ་སྟེ། ང་ངམ་བསྒྲུབ་བྱའི་ལུས་དངོས་སམ་
བྲིས་པ་ལ་སོགས་པ་རིམ་གྱིས་བཀྲུ་ཞིང༌། གཟུངས་ཚར་གཅིག་བརྗོད་པའི་རྗེས་སུ་
ཡང་སྙིང་གི་མཐར། སརྦ་པཱ་པཾ་ཤཱནྟིཾ་ཀུ་རུ་སྭཱ་ཧཱ། ཞེས་པ་དང༌། དེ་བཞིན་དུ་སྦྱར་
ཏེ། སརྦ་བིགྷན། སརྦ་རོ་ག །སརྦ་དུཥྚཱན། སརྦ་ཛྭ་རེ། སརྦ་ཨུ་པ་དྲ་བེ། སརྦ་
གྲ་ཧེ། སརྦ་ཨ་ཀཱ་ལ་མྲྀ་ཏྱུ། སརྦ་དུཿ སྭཔྟ། སརྦ་དུརྨིཏྟེ།
བྷྱཿཤཱནྟིཾ་ཀུ་རུ་སྭཱ་ཧཱ། ཞེས་བརྗོད་ཅིང་བཀྲུ། །དེ་ནས་རྡོ་རྗེ་རྨ་བྱའི་མཇུག་སྒྲོ་དང་
བཅས་པས་བྱབ་ཅིང༌་། ཡང་སྙིང་གི་མཐར། སརྦ་པཱ་པཾ་ཨ་པ་ན་ཡ་སྭཱ་ཧཱ། དེ་
བཞིན་དུ་སྦྱར་ཏེ། སརྦ་བི་ྗན་ལ་སོགས་པ་གོང་དུ་བརྗོད་པའི་མཐར། ཨ་པ་ན་
ཡེ་སྭཱ་ཧཱ། ཞེས་བརྗོད་ཅིང་བྱབ་བོ། ། དེ་ནས་སླར་བགེགས་མི་འཇུག་པར་བྱ་བའི་
དོན་དུ་སྤྱི་བོར་རྡོ་རྗེ་བཞག་ལ། ཡང་སྙིང་གི་མཐར། སརྦ་བིདྡྷྰན་བྷྱ་རཀྵ་རཀྵ་ཞེས
བརྗོད། དེ་བཞིན་དུ་ཐམས་ཅད་ཀྱི་མཐར། རཀྵ་རཀྵ་ཞེས་སྦྱར་བ་བརྗོད་ཅིང་
བསྲུང་བར་བྱའོ། །དེ་ནས་གཟུངས་རྫོགས་པ་ཚར་གཅིག་བརྗོད་ལ། རྒྱལ་བ་སྲས་
-661-

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
བཅས་བདེན་པའི་བྱིན་རླབས་དང༌། །རྡོ་རྗེ་རྣམ་པར་འཇོམས་པའི་བྱིན་རླབས་
ཀྱིས། །འགྲོ་བ་འདི་ལ་བདག་གིས་བསྲུངས་ཟིན་གྱིས། །འདི་ལ་སུས་ཀྱང་གནོད་
པ་མ་བྱེད་ཅིག །ཅེས་བརྗོད་ནས། མེ་ཏོག་གཏོར་ཞིང་རོལ་མོའི་སྒྲ་དང་བཅས་
པས་བཀྲ་ཤིས་བརྗོད་དོ། །འདི་ནི་སྡིག་པ་དང་གནས་སྐབས་ཀྱི་ཉེ་བར་འཚེ་བ་སྦྱང་
བ་དང་བསྲུང་བའི་དབང་དུ་བྱས་པ་ཡིན་ལ།
པའི་ཆོ་ག་འདི་ཉིད་ཀྱིས་འགྲུབ་པར་འགྱུར་ཏེ།
རྒྱས་པ་དང་དབང་དུ་བྱ་བའང་བུམ་
བསྒྲུབ་བྱའི་ལུས་དངོས་སམ་བྲིས་
པ་ལ་སོགས་པ་དངོས་སུའམ་མེ་ལོང་ལ་ཤར་བ་ལ་བཀྲུ་ཞིང༌་། ཡང་སྙིང་གི་
མཐར། ཨཱ་ཡུཿ པུཎྚི་ཀུ་རུ་ཨོཾ། པུཎྱ་པུཙྪིཾ་ཀུ་རུ་ཨོཾ། ལ་སོགས་(༣༤༦)པ་རྒྱས་པའི་
ལས་དང་ཆེ་གེ་མོ་ཝ་ཤཾ་ཀུ་རུ་ཧོཿ ཞེས་པ་དབང་གི་ལས་དང་དྲག་པོའི་ལས་གཞན་ཡང་དེ་
བཞིན་དུ་སྦྱར་བས་འགྲུབ་པར་འགྱུར་རོ། །བུམ་པའི་ཆོ་གའོ། །གསུམ་པ་གཏོར་མའི་ཆོ་ག་ལ། དཀར་
གཏོར་གསུམ་བསངས་ཤིང་སྦྱངས་པའི་ཐོག་མ་བཅོམ་ལྡན་འདས་ལ་དབུལ་བར་བྱས་
ཏེ། རང་ཉིད་ལྷའི་ང་རྒྱལ་དང་ལྡན་པས་རྡོ་རྗེ་གནོད་སྦྱིན་གྱི་ཕྱག་རྒྱ་དང༌། ཨོཾ་
བཛྲ་ཡཀྵ་ཧཱུྃ་གིས་གཏོར་མའི་བགེགས་སྦྱོང༌། རྡོ་རྗེ་མེའི་ཕྱག་རྒྱ་དང་། ཨོཾ་བཛྲ་ཛྭ་
ལ་ཨ་ན་ལ་ཧ་ན་ད་ཧ་པ་ཙ་མ་ཐ་བྷཉྫ་ར་ཎ་ཧཱུྃ་ཕཊ་ཀྱིས་ཡེ་ཤེས་ཀྱི་མེ་སྦར་བས་མ་
དག་པ་ཐམས་ཅད་བསྲེགས་ནས་རིན་པོ་ཆེའི་སྣོད་ཆེན་པོ་ཁ་དོག་དང་དྲི་དང་ནུས་
པ་དང་བཅུད་ཕུན་སུམ་ཚོགས་པར་བསམས་ལ། རྡོ་རྗེ་བསྡམས་པའི་ཚུལ་དང་། ཨོཾ་
ཨ་ཀཱ་རོ་མུ་ཁཾ་སརྦ་དྷརྨཱ་ཎཾཎཱཾ། ཨཱདྱ་ནུཏྤནྣ་ཏྭཏ་ཨོཾ་ཨཱཿཧཱུྃ་ཕཊ་སྭཱ་ཧཱས་འདོད་དགུ་འབྱུང་
བའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་བྱིན་གྱིས་བརླབ་བོ། ། དེ་ནས་མདུན་
དུ་རྡོ་རྗེ་རྣམ་པར་འཇོམས་པ་བསྐྱེད་ལ། རང་གི་སྙིང་ག་ནས་འོད་འཕྲོས་པས་རང་
བཞིན་གྱི་གནས་ནས་རྡོ་རྗེ་རྣམ་པར་འཇོམས་པ་ལ་སངས་རྒྱས་དང་བྱང་ཆུབ་སེམས་
དཔའ་དཔག་ཏུ་མེད་པས་བསྐོར་བ་སྤྱན་དྲངས་ལ་བསྟིམ་ནས། དེ་རྣམས་ཀྱི་ཞལ་
662-

རྡོ་རྗེ་རྣམ་པར་འཇོམས་པའི་སྒྲུབ་སྐོར་བྱབ་སྲུང་སྦྱིན་སྲེག་དང་བཅས་པ།
ནས་འོད་ཀྱི་སྦུ་གུ་བྱུང་བས་གཏོར་མ་གསོལ་བར་བསམ་ཞིང་། རྡོ་རྗེ་ཐལ་མོ་ཁ་གྱེན་
དུ་ཕྱེ་བའི་ཕྱག་རྒྱ་བཅས་ལ། ཡང་སྙིང་གི་མཐར། ཨ་ཀཱ་རོ་སྦྱར་བ་བདུན་ལ་སོགས་
པས་ཕུལ་ལ། མཆོད་ཡོན་ལ་སོགས་པས་མཆོད་ནས། དེ་བཞིན་གཤེགས་པ་ཐམས་
ཅད་ཀྱི། །མཐུ་སྟོབས་གཅིག་ཏུ་གྱུར་པ་ཡི། །རྡོ་རྗེ་ཁྲོ་བོའི་སྐུར་སྟོན་པ། །རྣམ་པར་
འཇོམས་པ་ལ་ཕྱག་འཚལ། །སྟོང་ཉིད་ཡེ་ཤེས་རྡོ་རྗེ་ཡི། །མི་ཕྱེད་སྲུང་བའི་འཁོར་
ལོ་ནི། །ཀུན་ནས་འབར་བའི་མེ་དཔུང་གིས། །བསྐོར་བའི་གནས་ལ་ཕྱག་འཚལ་
ལོ། །རྣམ་པར་རྒྱས་པ་པདྨ་ཡི། །སྙིང་པོར་ཉི་མའི་དཀྱིལ་འཁོར་ལ། །བསྒྱིངས་
པའི་ཚུལ་གྱིས་ལེགས་བཞུགས་པ། །རྡོ་རྗེ་རྣམ་འཇོམས་དཔལ་ལ་འདུད། །སྣ་ཚོགས་
ཕྲིན་ལས་བསྒྲུབ་པའི་ཕྱིར། །སྐུ་མདོག་མརྒད་ལྟར་གསལ་བ། །རྒྱན་རྣམས་ཀུན་
གྱིས་རྣམ་པར་སྤྲས། །སྤྲུལ་པའི་འོད་ཟེར་འཕྲོ་ལ་འདུད། །ཞལ་གཅིག་ཕྱག་གཉིས་
སྤྱན་གསུམ་པ། །ཞི་དང་ཁྲོ་དང་འཛུམ་པ་དང༌། །དཔའ་དང་བརྩེ་བའི་ཉམས་
དང་ལྡན། །དབང་ཕྱུག་དམ་པ་ཁྱོད་ལ་འདུད། །སྣ་ཚོགས་རྡོ་རྗེ་ཕྱག་གཡས་
ཀྱིས། །ཉིད་ཀྱི་ཐུགས་ཀར་བསྒྱིངས་ནས་བསྣམས། །གཡོན་པས་དྲིལ་བུ་དཀུར་
འཛིན་པ། །རྣམ་རོལ་ཁྱོད་ལ་ཕྱག་འཚལ་ལོ། །གསུང་གི་རིག་སྔགས་ང་རོའི་
དབྱངས། །འབྲུག་སྒྲ་སྟོང་བཞིན་རྣམ་སྒྲོགས་པས། །བདུད་དཔུང་མ་ལུས་ཟིལ་
གནོན་ཅིང༌་། །འདོད་དགུ་སྦྱིན་པར་མཛད་ལ་འདུད། །ཁྱོད་ཐུགས་ཟབ་པས་ཉེར་
ཞི་ཡང་༌། །རྒྱ་ཆེ་རོལ་པས་ཀུན་ཁྱབ་མཛད། །མི་གཡོ་ཀུན་འགྲོ་རྟག་བརྟན་པ། །ཡེ་
ཤེས་དབང་ཕྱུག་ལ་ཕྱག་འཚལ། །ཡོན་ཏན་ཕྲིན་ལས་རིན་ཆེན་གྱི། །མི་བཟད་གཏེར
གྱུར་མགོན་ཁྱོད་ལ། །རྟག་ཏུ་གུས་པས་གསོལ་འདེབས་ཀྱི། །དངོས་གྲུབ་མ་ལུས་
སྩལ་དུ་གསོལ། །ཞེས་བསྟོད་ཅིང་གསོལ་བ་གདབ་པར་བྱའོ། །གཏོར་མ་གཉིས་པ་
ཕྱོགས་སྐྱོང་རྣམས་ལ་དབུལ་བར་བྱ་སྟེ། སྔ་མ་བཞིན་བྱིན་གྱིས་བརླབས་ནས། ཨོཾ་
663

ས་སྐྱ་བཀའ་འབུམ། ༼འ༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
ད་ཤ་དིཀ་ལོ་ཀ་པཱ་ལ་ས་པ་རི་ཝཱ་ར་ཨེ་ཧྱ་ཧི། ཞེས་བརྗོད་ཅིང་། སྙིང་ག་ནས་འཕྲོས་
པའི་འོད་ཀྱིས་ཕྱོགས་སྐྱོང་བཅུ་འཁོར་དང་བཅས་པ་སྤྱན་དྲངས་ལ། པདྨ་ཀ་མ་ལ་
ཡ་སྟཱཾ་གྱིས་གདན་ཕུལ་ལ། ས་མ་ཡ་སྟྭ་ཞེས་པས་དམ་ཚིག་ལ་གནས་པར་བྱས་
ཏེ། ནམ་མཁའ་མཛོད་ཀྱི་ཕྱག་རྒྱ་བཅས་(༣༤༧)ལ། ཨོཾ་ཨནྡཱི་ཡ། ཨགྣི་ཡེ། ཡ་མཱ་
ཡ། ནཻནྲྀ་ཏྱཱ་ཡ། བ་རུ་ནཱ་ཡ། ཝཱ་ཡ་ཝེ། ཀུ་བེ་རཱ་ཡ། ཨཱི་ཤ་ནཱ་ཡ། ཨུཎྷཾ་བྲཧྨ་
ཎཱ་ཡ། སཱུརྱ་གྲ་ཧ་ཨ་དྷི་པ་ཏ་ཡེ། ཙནྡྲ་ནཀྵ་ཏྲ་ཨ་དྷི་པ་ཏ་ཡེ། ཨ་ཏྰ་པྲྀ་ཐཱ་བྷྱཿ ཨ་
སུ་རེ་བྷྱཿ ནཱ་གེ་བྷྱཿ ན་མཿསརྦ་ཏ་ཐཱ་ག་ཏེ་བྷྱོཿ། བི་ཤྭ་མུ་ཁེ་བྷྱཿ སརྦ་ཐཱ་ཁཾ་ཨུདྒ་
ཏེ། སྥ་ར་ཎ་ཨི་མཾ་ག་ག་ན་ཁཾ་གྲྀཥྚེ་དཾ་བ་ལིཾ་ཏེ་སྭཱ་ཧཱ། ཞེས་བརྗོད་ཅིང་སེ་གོལ་བརྡབ་
པ་གསུམ་མམ་བདུན་ལ་སོགས་པས་ཕུལ་ལ་མཆོད་པ་ལྔས་མཆོད་ནས་འདོད་པའི་
དོན་གསོལ་བ་གདབ་བོ། །གསུམ་པ་འབྱུང་པོ་རྣམས་ལ་དབུལ་བར་བྱ་སྟེ། སྔ་མ་
ལྟར་བྱིན་གྱིས་བརླབས་ནས། ཨོཾ་སརྦ་བྷུ་ཏ་ཨེ་ཧྱ་ཧི། ཞེས་བརྗོད་ཅིང་སྙིང་ག་ནས་
འཕྲོས་པའི་འོད་ཀྱིས་འབྱུང་པོ་ཐམས་ཅད་བཀུག་པ་ལ། གདན་ཕུལ་ནས་དམ་ཚིག་
ལ་གནས་པར་བྱས་ཏེ། ནམ་མཁའ་མཛོད་ཀྱི་ཕྱག་རྒྱ་བཅས་ལ། ཨོཾༀ་དེ་ཝ། ནཱ་
ག །ཡཀྵ། གནྡྷ་རྦ། ཨ་སུ་ར། ག་རུ་ཌ། ཀིནྣ་ར། མ་ཧོ་ར་ག །མ